nibzard/narodne-novine-full-text-markdown huggingface dataset:
### NN 50/2018 (1.6.2018.), Odluka o iznosu tarifnih stavki za zajamčenu opskrbu električnom energijom

HRVATSKA ENERGETSKA REGULATORNA AGENCIJA

1005

Na temelju članka 11. stavka 1. točke 10. Zakona o regulaciji energetskih djelatnosti (»Narodne novine«, broj 120/12) i članka 29. Zakona o energiji (»Narodne novine«, broj 120/12, 14/14 i 102/15), Hrvatska energetska regulatorna agencija je na sjednici Upravnog vijeća održanoj 29. svibnja 2018. donijela

ODLUKU

O IZNOSU TARIFNIH STAVKI ZA ZAJAMČENU OPSKRBU ELEKTRIČNOM ENERGIJOM

I.

Tarifne stavke za zajamčenu opskrbu električnom energijom prema Metodologiji za određivanje iznosa tarifnih stavki za zajamčenu opskrbu električnom energijom (»Narodne novine«, broj 158/13), za energetski subjekt HEP ELEKTRA d.o.o., Ulica grada Vukovara 37, Zagreb, za razdoblje od 1. srpnja 2018. do 31. prosinca 2018., iznose kako slijedi:

a) Tarifne stavke za prva dva mjeseca korištenja zajamčene opskrbe

|  |  |  |  |  |  |
| --- | --- | --- | --- | --- | --- |
| Tarifni modeli | |  | Tarifne stavke za radnu energiju  [kn/kWh] | | |
|  | JT | VT | NT |
|  | 1 | 2 | 3 |
| Visoki napon | | 1 | – | 0,42 | 0,25 |
| Srednji napon | | 2 | – | 0,44 | 0,26 |
| Niski napon | Plavi | 3 | 0,51 | – | – |
| Bijeli | 4 | – | 0,53 | 0,31 |
| Crveni | 5 | – | 0,45 | 0,27 |
| Žuti (javna rasvjeta) | 6 | 0,33 | – | – |

b) Tarifne stavke nakon dva mjeseca korištenja zajamčene opskrbe

|  |  |  |  |  |  |
| --- | --- | --- | --- | --- | --- |
| Tarifni modeli | |  | Tarifne stavke za radnu energiju  [kn/kWh] | | |
|  | JT | VT | NT |
|  | 1 | 2 | 3 |
| Visoki napon | | 1 | – | 0,53 | 0,31 |
| Srednji napon | | 2 | – | 0,55 | 0,32 |
| Niski napon | Plavi | 3 | 0,63 | – | – |
| Bijeli | 4 | – | 0,66 | 0,39 |
| Crveni | 5 | – | 0,57 | 0,33 |
| Žuti (javna rasvjeta) | 6 | 0,41 | – | – |

II.

Ova Odluka objavit će se u »Narodnim novinama«, a stupa na snagu 1. srpnja 2018.

Klasa: 310-03/18-28/03

Urbroj: 371-01-18-12

Zagreb, 29. svibnja 2018.

Predsjednik Upravnog vijeća
 Tomislav Jureković, dipl. ing., v. r.
### NN 50/2018 (1.6.2018.), Pravilnik o izmjenama i dopunama Pravilnika o sigurnosti igračaka

Ministarstvo zdravstva

999

Na temelju članka 8. stavka 3. Zakona o predmetima opće uporabe (»Narodne novine«, br. 39/13 i 47/14) ministar zdravstva donosi

PRAVILNIK

O IZMJENAMA I DOPUNAMA PRAVILNIKA O SIGURNOSTI IGRAČAKA

Članak 1.

U Pravilniku o sigurnosti igračaka (»Narodne novine«, br. 83/14, 38/15 i 35/17) članku 1. stavak 2. mijenja se i glasi:

»Ovim Pravilnikom u hrvatsko zakonodavstvo preuzima se Direktiva 2009/48/EZ Europskog parlamenta i Vijeća od 18. lipnja 2009. o sigurnosti igračaka (Tekst značajan za EGP.) (SL L 170, 30. 6. 2009.), kako je posljednji put izmijenjena Direktivom Komisije (EU) 2017/898 оd 24. svibnja 2017. o izmjeni, za potrebe donošenja posebnih graničnih vrijednosti za kemikalije koje se koriste u igračkama, Dodatka C Prilogu II. Direktivi 2009/48/EZ Europskog parlamenta i Vijeća o sigurnosti igračaka u pogledu bisfenola A (Tekst značajan za EGP) (SL L 138, 25. 5. 2017.).«.

Članak 2.

U članku 4. stavku 5. iza riječi: »označena« dodaju se riječi: »nazivom proizvoda,«.

Članak 3.

U Prilogu II. u dijelu: »III. KEMIJSKA SVOJSTVA« točki 13., u tablici, redak: »Olovo« mijenja se i glasi:

|  |  |  |  |
| --- | --- | --- | --- |
| Element | mg/kg u suhom, lomljivom,  praškastom ili  savitljivom  materijalu za igračke | mg/kg u tekućem ili ljepljivom materijalu za igračke | mg/kg u  materijalu ostruganom s površine igračke |
| Olovo | 2,0 | 0,5 | 23 |

U »Dodatku C«, u tablici, redak: »Bisfenol A« mijenja se i glasi:

|  |  |  |
| --- | --- | --- |
| Tvar | Cas broj | Granična vrijednost |
| Bisfenol A | 80-05-7 | 0,04 mg/l (granica migracije) u skladu s metodama utvrđenima u EN 71 – 10:2005 i EN 71-11:2005 |

Iza retka: »2-metilzotiazolin-3(2H)-on« dodaje se redak koji glasi:

|  |  |  |
| --- | --- | --- |
| Tvar | Cas broj | Granična vrijednost |
| Fenol | 108-95-2 | 5 mg/l (granična vrijednost migracije) u polimernim materijalima u skladu s metodama utvrđenima u normama EN 71-10:2005 i EN 71-11:2005  10 mg/kg (granična vrijednost sadržaja) kao konzervans u skladu s metodama utvrđenima u normama EN 71-10:2005 i EN 71-11:2005 |

Članak 4.

Ovaj Pravilnik stupa na snagu osmoga dana od dana objave u »Narodnim novinama«, osim članka 3. podstavka 1. koji stupa na snagu 28. listopada 2018. godine, podstavka 2. koji stupa na snagu 26. studenoga 2018. godine te podstavka 3. koji stupa na snagu
 4. studenoga 2018. godine.

Klasa: 011-02/18-02/18
 Urbroj: 534-02-1-1/6-18-18
 Zagreb, 22. svibnja 2018.

Ministar
 prof. dr. sc. Milan Kujundžić, dr. med., v. r.
### NN 50/2018 (1.6.2018.), Odluka o razrješenju zamjenika županijskog državnog odvjetnika u Županijskom državnom odvjetništvu u Rijeci

Državnoodvjetničko vijeće

1000

ODLUKA

Državnoodvjetničko vijeće na temelju članka 152. u svezi sa člankom 113. stavkom 1. točka 1. i stavkom 2. Zakona o državnom odvjetništvu (»Narodne novine«, broj 76/09, 153/09, 116/10, 145/10, 57/11, 130/11, 72/13, 148/13, 33/15 i 82/15) odlučujući o zahtjevu za razrješenje doc. dr. sc. JAKOBA NAKIĆA, na 60. sjednici održanoj 22. svibnja 2018.

odlučilo je

Doc. dr. sc. JAKOB NAKIĆ razrješava se dužnosti zamjenika županijskog državnog odvjetnika u Županijskom državnom odvjetništvu u Rijeci, s danom 31. prosinca 2018.

Broj: DOVO-18/2018-3

Zagreb, 22. svibnja 2018.

Predsjednica
 Državnoodvjetničkog vijeća
 Snježana Frković, v. r.
### NN 50/2018 (1.6.2018.), Odluka o imenovanju županijske državne odvjetnice u Županijskom državnom odvjetništvu u Varaždinu

DRŽAVNOODVJETNIČKO VIJEĆE

1001

ODLUKA

Državnoodvjetničko vijeće na temelju članka 152. u vezi sa člankom 94. stavkom 1. Zakona o državnom odvjetništvu (»Narodne novine« broj 76/09, 153/09, 116/10, 145/10, 57/11, 130/11, 72/13, 148/13, 33/15 i 82/15) na 60. sjednici održanoj 22. svibnja 2018.,

odlučilo je

I. BISERKA ŠMER-BAJT, zamjenica županijskog državnog odvjetnika u Županijskom državnom odvjetništvu u Varaždinu imenuje se za županijsku državnu odvjetnicu u Županijskom državnom odvjetništvu u Varaždinu, na vrijeme od četiri godine.

II. Imenovana županijska državna odvjetnica dužna je stupiti na dužnost u roku koji odredi Glavni državni odvjetnik Republike Hrvatske, a koji ne može biti duži od šest mjeseci.

Broj: DOVO-5/2018-9

Zagreb, 22. svibnja 2018.

Predsjednica
 Državnoodvjetničkog vijeća
 Snježana Frković, v. r.
### NN 50/2018 (1.6.2018.), Odluka o imenovanju zamjenika županijskog državnog odvjetnika u Županijskom državnom odvjetništvu u Vukovaru

DRŽAVNOODVJETNIČKO VIJEĆE

1002

ODLUKA

Državnoodvjetničko vijeće na temelju članka 152. Zakona o državnom odvjetništvu (»Narodne novine« broj 76/09, 153/09, 116/10, 145/10, 57/11, 130/11, 72/13, 148/13, 33/15 i 82/15) na 60. sjednici održanoj 22. svibnja 2018.,

odlučilo je

I. DARKO ĆORLUKA, zamjenik općinskog državnog odvjetnika u Općinskom državnom odvjetništvu u Vukovaru, imenuje se za zamjenika županijskog državnog odvjetnika u Županijskom državnom odvjetništvu u Vukovaru.

II. Imenovani zamjenik dužan je stupiti na dužnost najkasnije u roku od šest mjeseci od dana imenovanja.

Broj: DOVO-16/2018-6

Zagreb, 22. svibnja 2018.

Predsjednica
 Državnoodvjetničkog vijeća
 Snježana Frković, v. r.
### NN 50/2018 (1.6.2018.), Odluka o dopunama Odluke o otpisu zakonskih zateznih kamata na potraživanja koja je Republika Hrvatska ostvarila prema zaposlenima na području Hrvatskog Podunavlja temeljem pravomoćnih rješenja o protuovrsi radi povrata stečenog bez osnove

VLADA REPUBLIKE HRVATSKE

995

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 68. stavka 1. Zakona o proračunu (»Narodne novine«, br. 87/08, 136/12 i 15/15), Vlada Republike Hrvatske je na sjednici održanoj 30. svibnja 2018. godine donijela

ODLUKU

O DOPUNAMA ODLUKE O OTPISU ZAKONSKIH ZATEZNIH KAMATA NA POTRAŽIVANJA KOJA JE REPUBLIKA HRVATSKA OSTVARILA PREMA ZAPOSLENIMA NA PODRUČJU HRVATSKOG PODUNAVLJA TEMELJEM PRAVOMOĆNIH RJEŠENJA O PROTUOVRSI RADI POVRATA STEČENOG BEZ OSNOVE

I.

U Odluci o otpisu zakonskih zateznih kamata na potraživanja koja je Republika Hrvatska ostvarila prema zaposlenima na području Hrvatskog Podunavlja temeljem pravomoćnih rješenja o protuovrsi radi povrata stečenog bez osnove (»Narodne novine«, broj 65/15) u nazivu i cijelom tekstu Odluke iza riječi: »rješenja o protuovrsi« dodaju se riječi: »i presuda« u odgovarajućem padežu.

II.

U točki II. iza stavka 1. dodaju se stavci 2. i 3. koji glase:

»Potraživanja s osnove glavnice duga koje je podnositelj zahtjeva podmirio temeljem pravomoćnih rješenja o protuovrsi i presuda iz točke I. stavka 1. Odluke umanjit će se za dosad naplaćeni iznos, ali samo do visine iznosa glavnice. Ako je dosad naplaćeni iznos potraživanja s osnove glavnice duga veći od iznosa glavnice, razlika koja prelazi iznos glavnice odnosit će se na zakonske zatezne kamate.

Pravo na umanjenje potraživanja s osnove glavnice duga iz stavka 2. ove točke bit će omogućeno i onim podnositeljima o čijim je zahtjevima pravomoćno odlučeno do stupanja na snagu ove Odluke, sklapanjem nagodbe pred nadležnim državnim odvjetništvom.«.

III.

Postupci započeti do stupanja na snagu ove Odluke dovršit će se prema odredbama ove Odluke ukoliko su iste povoljnije za podnositelja zahtjeva.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/18-04/117

Urbroj: 50301-25/18-18-2

Zagreb, 30. svibnja 2018.

Predsjednik
 mr. sc. Andrej Plenković, v. r.
### NN 51/2018 (4.6.2018.), Odluka o izdavanju numizmatičkih kompleta optjecajnoga kovanog novca Republike Hrvatske, kuna i lipa, s oznakom godine kovanja »2018.«

Hrvatska narodna banka

1013

Na temelju Odluke o donošenju Plana izdavanja prigodnoga kovanog novca i numizmatičkih kompleta u 2018. godini, koju je Savjet Hrvatske narodne banke pod z. br. 2247/2017. donio na sjednici održanoj 19. prosinca 2017., te članka 22. i članka 43. stavka 3. Zakona o Hrvatskoj narodnoj banci (»Narodne novine«, br. 75/2008. i 54/2013.) guverner Hrvatske narodne banke donio je

ODLUKU

O IZDAVANJU NUMIZMATIČKIH KOMPLETA OPTJECAJNOGA KOVANOG NOVCA REPUBLIKE HRVATSKE, KUNA I LIPA, S OZNAKOM GODINE KOVANJA »2018.«

1. Hrvatska narodna banka izdaje numizmatički komplet optjecajnoga kovanog novca Republike Hrvatske, kuna i lipa, s oznakom godine kovanja »2018.«.

2. Hrvatska narodna banka izdaje numizmatički komplet iz točke 1. ove Odluke u količini od 500 komada.

3. Kovanice kuna i lipa, uložene u numizmatičke komplete, izrađene su tehnikom kovanja kojom se postiže kakvoća visokoga kovničkog sjaja i zataljene su u plastične omote pravokutnog oblika, dimenzija 162 x 102 mm.

4. Izgled kovanica od 5, 2 i 1 kune te 50, 20, 10, 5, 2 i 1 lipe, uloženih u numizmatičke komplete, istovjetan je izgledu navedenih apoena utvrđenom u Odluci o osnovnim obilježjima kovanog novca kuna i lipa s latinskim nazivima životinja i biljaka na naličju kovanog novca (»Narodne novine«, br. 47/1995.), s tim da će navedeni apoeni nositi godinu »2018.« kao oznaku godine kovanja.

5. Numizmatički komplet kovanog novca kuna i lipa s oznakom godine kovanja »2018.« prodavat će se po cijeni od 95,00 kuna za komad, uvećanoj za PDV.

6. Hrvatska narodna banka prodavat će numizmatičke komplete na vlastitom prodajnom mjestu i posredovanjem trgovačkih društava.

7. Ova Odluka stupa na snagu prvoga dana nakon dana njezine objave u »Narodnim novinama«.

O. br. 158-020/05-18/BV

Zagreb, 29. svibnja 2018.

Guverner
 Hrvatske narodne banke
 Boris Vujčić, v. r.
### NN 51/2018 (4.6.2018.), Pravilnik o izmjenama i dopunama Pravilnika o izdavanju odobrenja za rad i stjecanju kvalificiranog udjela mirovinskog društva za upravljanje dobrovoljnim mirovinskim fondovima

HRVATSKA AGENCIJA ZA NADZOR FINANCIJSKIH USLUGA

1016

Hrvatska agencija za nadzor financijskih usluga (dalje u tekstu: Hanfa) na temelju članka 31. stavka 3. i članka 84. stavka 4. Zakona o dobrovoljnim mirovinskim fondovima (»Narodne novine« broj 19/14 i 29/18), na sjednici Upravnog vijeća održanoj 30. svibnja 2018. godine donosi

PRAVILNIK

O IZMJENAMA I DOPUNAMA PRAVILNIKA O IZDAVANJU ODOBRENJA ZA RAD I STJECANJU KVALIFICIRANOG UDJELA MIROVINSKOG DRUŠTVA ZA UPRAVLJANJE DOBROVOLJNIM MIROVINSKIM FONDOVIMA

Članak 1.

U Pravilniku o izdavanju odobrenja za rad i stjecanju kvalificiranog udjela mirovinskog društva za upravljanje dobrovoljnim mirovinskim fondovima (»Narodne novine« broj 52/14) u članku 6. stavku 1. točki i) iza riječi »naknade« briše se točka i stavlja zarez te se dodaje točka j) koja glasi:

»j) popis osoba koje su u smislu članka 3. stavka 1. točke 34. Zakona suradnici namjeravanog stjecatelja, s opisom suradničkog odnosa, odnosno uspostavljenog načina suradnje, kada je primjenjivo.«.

U stavku 2. točki g) iza riječi »naknade« briše se točka i stavlja zarez te se dodaje točka h) koja glasi:

»h) popis osoba koje su u smislu članka 3. stavka 1. točke 34. Zakona suradnici namjeravanog stjecatelja, s opisom suradničkog odnosa, odnosno uspostavljenog načina suradnje, kada je primjenjivo.«.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/14-04/21

Urbroj: 326-01-440-443-18-3

Zagreb, 30. svibnja 2018.

Predsjednik Upravnog vijeća
 dr. sc. Ante Žigman, v. r.
### NN 51/2018 (4.6.2018.), Pravilnik o izmjenama i dopunama Pravilnika o uvjetima za članstvo u upravi i nadzornom odboru mirovinskog društva za upravljanje dobrovoljnim mirovinskim fondovima

HRVATSKA AGENCIJA ZA NADZOR FINANCIJSKIH USLUGA

1017

Hrvatska agencija za nadzor financijskih usluga (dalje u tekstu: Hanfa) na temelju članka 42. stavka 8. Zakona o dobrovoljnim mirovinskim fondovima (»Narodne novine« broj 19/2014 i 29/18), na sjednici Upravnog vijeća održanoj 30. svibnja 2018. godine donosi

PRAVILNIK

O IZMJENAMA I DOPUNAMA PRAVILNIKA O UVJETIMA ZA ČLANSTVO U UPRAVI I NADZORNOM ODBORU MIROVINSKOG DRUŠTVA ZA UPRAVLJANJE DOBROVOLJNIM MIROVINSKIM FONDOVIMA

Članak 1.

U Pravilniku o uvjetima za članstvo u upravi i nadzornom odboru mirovinskog društva za upravljanje dobrovoljnim mirovinskim fondovima (»Narodne novine« broj 52/14 i 41/17), u članku 8. stavku 1. iza točke m) dodaje se točka n) koja glasi:

»n) popis osoba koje su u smislu članka 3. stavka 1. točke 35. Zakona suradnici podnositelja zahtjeva za izdavanje odobrenja za obavljanje funkcije člana uprave mirovinskog društva, s opisom suradničkog odnosa, odnosno uspostavljenog načina suradnje, kada je primjenjivo,«

Dosadašnja točka n) postaje točka o).

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/14-04/24

Urbroj: 326-01-440-443-18-4

Zagreb, 30. svibnja 2018.

Predsjednik Upravnog vijeća
 dr. sc. Ante Žigman, v. r.
### NN 52/2018 (6.6.2018.), Odluka o izmjeni Odluke o osnivanju i imenovanju članova Povjerenstva za besplatnu dodjelu robe

VLADA REPUBLIKE HRVATSKE

1027

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 45. stavka 4. Zakona o provedbi carinskog zakonodavstva Europske unije (»Narodne novine«, broj 40/16), Vlada Republike Hrvatske je na sjednici održanoj 30. svibnja 2018. godine donijela

ODLUKU

O IZMJENI ODLUKE O OSNIVANJU I IMENOVANJU ČLANOVA POVJERENSTVA ZA BESPLATNU DODJELU ROBE

I.

U Odluci o osnivanju i imenovanju članova Povjerenstva za besplatnu dodjelu robe (»Narodne novine«, br. 116/16 i 44/17), u točki I. podtočka 3. mijenja se i glasi:

»3. Darko Horvat, ministar gospodarstva, poduzetništva i obrta, član«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/18-04/139

Urbroj: 50301-15/07-18-01

Zagreb, 30. svibnja 2018.

Predsjednik
 mr. sc. Andrej Plenković, v. r.
### NN 52/2018 (6.6.2018.), Odluka o izmjeni Odluke o osnivanju Nacionalnog vijeća za uvođenje eura kao službene valute u Republici Hrvatskoj

Vlada Republike Hrvatske

1026

Na temelju članka 24. stavka 3. Zakona o Vladi Republike Hrvatske (»Narodne novine«, br. 150/11, 119/14 i 93/16), Vlada Republike Hrvatske je na sjednici održanoj 30. svibnja 2018. godine donijela

ODLUKU

O IZMJENI ODLUKE O OSNIVANJU NACIONALNOG VIJEĆA ZA UVOĐENJE EURA KAO SLUŽBENE VALUTE U REPUBLICI HRVATSKOJ

I.

U Odluci o osnivanju Nacionalnog vijeća za uvođenje eura kao službene valute u Republici Hrvatskoj (»Narodne novine«, broj 43/18), u točki II. podstavak 2. mijenja se i glasi:

» – ministar financija – zamjenik predsjednika Nacionalnog vijeća«.

Podstavak 5. mijenja se i glasi:

» – potpredsjednik Vlade Republike Hrvatske i ministar poljoprivrede«.

Iza podstavka 13. dodaje se novi podstavak 14., koji glasi:

» – ministar gospodarstva, poduzetništva i obrta«.

Dosadašnji podstavci 14. i 15. postaju podstavci 15. i 16.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/18-04/141

Urbroj: 50301-15/28-18-02

Zagreb, 30. svibnja 2018.

Predsjednik
 mr. sc. Andrej Plenković, v. r.
### NN 52/2018 (6.6.2018.), Ispravak Podatka o ukupnim izdacima obveznog zdravstvenog osiguranja za 2017. godinu

HRVATSKI ZAVOD ZA ZDRAVSTVENO OSIGURANJE

1033

Nakon izvršenog uspoređivanja s izvornim tekstom utvrđena je pogreška u Podatku o ukupnim izdacima obveznog zdravstvenog osiguranja za 2017. godinu koji je objavljen u »Narodnim novinama«, broj 47 od 23. svibnja 2018. godine te se daje

ISPRAVAK

PODATKA O UKUPNIM IZDACIMA OBVEZNOG ZDRAVSTVENOG OSIGURANJA ZA 2017. GODINU

U Podatku o ukupnim izdacima obveznog zdravstvenog osiguranja za 2017. godinu u tablici Obvezno zdravstveno osiguranje umjesto teksta: »Osigurane osobe – prosjek za 2015. g.«, treba stajati tekst: »Osigurane osobe – prosjek za 2017. g.«.

Klasa: 400-01/18-01/02

Urbroj: 338-01-02-18-02

Zagreb, 30. svibnja 2018.

Ravnatelj
 Hrvatskoga zavoda
 za zdravstveno osiguranje
 Lucian Vukelić, dr. med. spec., v. r.
### NN 53/2018 (8.6.2018.), Odluka o izboru zamjenice predsjednika Ustavnog suda Republike Hrvatske

USTAVNI SUD REPUBLIKE HRVATSKE

1064

Na temelju članka 11. točke 1. Poslovnika Ustavnog suda Republike Hrvatske (»Narodne novine«, broj 83/14 – pročišćeni tekst i 2/15), Ustavni sud Republike Hrvatske u sastavu Miroslav Šeparović, predsjednik te suci Andrej Abramović, Ingrid Antičević Marinović, Mato Arlović, Snježana Bagić, Branko Brkić, Mario Jelušić, Lovorka Kušan, Josip Leko, Davorin Mlakar, Rajko Mlinarić i Miroslav Šumanović, na sjednici održanoj 5. lipnja 2018. godine, donio je

ODLUKU

O IZBORU ZAMJENICE PREDSJEDNIKA USTAVNOG SUDA REPUBLIKE HRVATSKE

I.

Za zamjenicu predsjednika Ustavnog suda Republike Hrvatske izabrana je dr. sc. Snježana Bagić.

II.

Mandat zamjenice predsjednika Ustavnog suda Republike Hrvatske traje dvije godine, a počinje teći od 13. lipnja 2018.

III.

Ova odluka objavit će se u »Narodnim novinama«.

Broj: SuT-A-4/2018

Zagreb, 5. lipnja 2018.

Predsjednik
 dr. sc. Miroslav Šeparović, v. r.
### NN 53/2018 (8.6.2018.), Rješenje o imenovanju člana Povjerenstva Vlade Republike Hrvatske za upravljanje strateškim trgovačkim društvima

VLADA REPUBLIKE HRVATSKE

1057

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 45. stavka 1. Zakona o upravljanju i raspolaganju imovinom u vlasništvu Republike Hrvatske (»Narodne novine«, br. 94/13, 18/16 i 89/17 – Odluka Ustavnog suda Republike Hrvatske), Vlada Republike Hrvatske je na sjednici održanoj 30. svibnja 2018. godine donijela

RJEŠENJE

O IMENOVANJU ČLANA POVJERENSTVA VLADE REPUBLIKE HRVATSKE ZA UPRAVLJANJE STRATEŠKIM TRGOVAČKIM DRUŠTVIMA

Imenuje se DARKO HORVAT, ministar gospodarstva, poduzetništva i obrta, članom Povjerenstva Vlade Republike Hrvatske za upravljanje strateškim trgovačkim društvima, po položaju.

Klasa: 080-02/18-01/103
 Urbroj: 50301-15/07-18-01
 Zagreb, 30. svibnja 2018.

Predsjednik
 mr. sc. Andrej Plenković, v. r.
### NN 53/2018 (8.6.2018.), Rješenje o razrješenju članice Povjerenstva Vlade Republike Hrvatske za upravljanje strateškim trgovačkim društvima

VLADA REPUBLIKE HRVATSKE

1056

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 45. stavka 1. Zakona o upravljanju i raspolaganju imovinom u vlasništvu Republike Hrvatske (»Narodne novine«, br. 94/13, 18/16 i 89/17 – Odluka Ustavnog suda Republike Hrvatske), Vlada Republike Hrvatske je na sjednici održanoj 30. svibnja 2018. godine donijela

RJEŠENJE

O RAZRJEŠENJU ČLANICE POVJERENSTVA VLADE REPUBLIKE HRVATSKE ZA UPRAVLJANJE STRATEŠKIM TRGOVAČKIM DRUŠTVIMA

Razrješuje dr. sc. MARTINA DALIĆ dužnosti članice Povjerenstva Vlade Republike Hrvatske za upravljanje strateškim trgovačkim društvima.

Klasa: 080-02/18-02/63
 Urbroj: 50301-15/07-18-01
 Zagreb, 30. svibnja 2018.

Predsjednik
 mr. sc. Andrej Plenković, v. r.
### NN 53/2018 (8.6.2018.), Rješenje o imenovanju člana Povjerenstva za raspolaganje nekretninama u vlasništvu Republike Hrvatske

VLADA REPUBLIKE HRVATSKE

1055

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 54. stavka 2. Zakona o upravljanju i raspolaganju imovinom u vlasništvu Republike Hrvatske (»Narodne novine«, br. 94/13, 18/16 i 89/17 – Odluka Ustavnog suda Republike Hrvatske), Vlada Republike Hrvatske je na sjednici održanoj 30. svibnja 2018. godine donijela

RJEŠENJE

O IMENOVANJU ČLANA POVJERENSTVA ZA RASPOLAGANJE NEKRETNINAMA U VLASNIŠTVU REPUBLIKE HRVATSKE

Imenuje se TOMISLAV TOLUŠIĆ, potpredsjednik Vlade Republike Hrvatske i ministar poljoprivrede, članom Povjerenstva za raspolaganje nekretninama u vlasništvu Republike Hrvatske.

Klasa: 080-02/18-01/101
 Urbroj: 50301-15/07-18-01
 Zagreb, 30. svibnja 2018.

Predsjednik
 mr. sc. Andrej Plenković, v. r.
### NN 53/2018 (8.6.2018.), Rješenje o razrješenju dijela članova Povjerenstva za raspolaganje nekretninama u vlasništvu Republike Hrvatske

VLADA REPUBLIKE HRVATSKE

1054

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 54. stavka 2. Zakona o upravljanju i raspolaganju imovinom u vlasništvu Republike Hrvatske (»Narodne novine«, br. 94/13, 18/16 i 89/17 – Odluka Ustavnog suda Republike Hrvatske), Vlada Republike Hrvatske je na sjednici održanoj 30. svibnja 2018. godine donijela

RJEŠENJE

O RAZRJEŠENJU DIJELA ČLANOVA POVJERENSTVA ZA RASPOLAGANJE NEKRETNINAMA U VLASNIŠTVU
 REPUBLIKE HRVATSKE

Razrješuju se dužnosti članovi Povjerenstva za raspolaganje nekretninama u vlasništvu Republike Hrvatske:

– dr. sc. MARTINA DALIĆ

– TOMISLAV TOLUŠIĆ.

Klasa: 080-02/18-02/61
 Urbroj: 50301-15/07-18-01
 Zagreb, 30. svibnja 2018.

Predsjednik
 mr. sc. Andrej Plenković, v. r.
### NN 53/2018 (8.6.2018.), Rješenje o imenovanju predstavnika Vlade Republike Hrvatske u Gospodarsko-socijalnom vijeću

VLADA REPUBLIKE HRVATSKE

1053

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 6. Sporazuma o osnivanju Gospodarsko-socijalnog vijeća (»Narodne novine«, broj 89/13), Vlada Republike Hrvatske je na sjednici održanoj 30. svibnja 2018. godine donijela

RJEŠENJE

O IMENOVANJU PREDSTAVNIKA
 VLADE REPUBLIKE HRVATSKE U
 GOSPODARSKO-SOCIJALNOM VIJEĆU

Imenuje se DARKO HORVAT, ministar gospodarstva, poduzetništva i obrta, predstavnikom Vlade Republike Hrvatske u Gospodarsko-socijalnom vijeću.

Klasa: 080-02/18-01/97
 Urbroj: 50301-15/07-18-01
 Zagreb, 30. svibnja 2018.

Predsjednik
 mr. sc. Andrej Plenković, v. r.
### NN 53/2018 (8.6.2018.), Rješenje o razrješenju predstavnice Vlade Republike Hrvatske u Gospodarsko-socijalnom vijeću

VLADA REPUBLIKE HRVATSKE

1052

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 6. Sporazuma o osnivanju Gospodarsko-socijalnog vijeća (»Narodne novine«, broj 89/13), Vlada Republike Hrvatske je na sjednici održanoj 30. svibnja 2018. godine donijela

RJEŠENJE

O RAZRJEŠENJU PREDSTAVNICE
 VLADE REPUBLIKE HRVATSKE
 U GOSPODARSKO-SOCIJALNOM VIJEĆU

Razrješuje se dr. sc. MARTINA DALIĆ dužnosti predstavnice Vlade Republike Hrvatske u Gospodarsko-socijalnom vijeću.

Klasa: 080-02/18-02/59
 Urbroj: 50301-15/07-18-01
 Zagreb, 30. svibnja 2018.

Predsjednik
 mr. sc. Andrej Plenković, v. r.
### NN 53/2018 (8.6.2018.), Rješenje o imenovanju zamjenika predsjednika Nadzornog odbora Hrvatske banke za obnovu i razvitak

VLADA REPUBLIKE HRVATSKE

1051

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 17. stavaka 2. i 6. Zakona o Hrvatskoj banci za obnovu i razvitak (»Narodne novine«, br. 138/06 i 25/13), Vlada Republike Hrvatske je na sjednici održanoj 30. svibnja 2018. godine donijela

RJEŠENJE

O IMENOVANJU ZAMJENIKA PREDSJEDNIKA NADZORNOG ODBORA HRVATSKE BANKE ZA OBNOVU I RAZVITAK

Imenuje se DARKO HORVAT, ministar gospodarstva, poduzetništva i obrta, zamjenikom predsjednika Nadzornog odbora Hrvatske banke za obnovu i razvitak, po položaju.

Klasa: 080-02/18-01/96
 Urbroj: 50301-15/07-18-01
 Zagreb, 30. svibnja 2018.

Predsjednik
 mr. sc. Andrej Plenković, v. r.
### NN 53/2018 (8.6.2018.), Rješenje o razrješenju zamjenice predsjednika Nadzornog odbora Hrvatske banke za obnovu i razvitak

VLADA REPUBLIKE HRVATSKE

1050

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 17. stavka 2. Zakona o Hrvatskoj banci za obnovu i razvitak (»Narodne novine«, br. 138/06 i 25/13), Vlada Republike Hrvatske je na sjednici održanoj 30. svibnja 2018. godine donijela

RJEŠENJE

O RAZRJEŠENJU ZAMJENICE PREDSJEDNIKA NADZORNOG ODBORA HRVATSKE BANKE ZA OBNOVU I RAZVITAK

Razrješuje se dr. sc. MARTINA DALIĆ dužnosti zamjenice predsjednika Nadzornog odbora Hrvatske banke za obnovu i razvitak.

Klasa: 080-02/18-02/58
 Urbroj: 50301-15/07-18-01
 Zagreb, 30. svibnja 2018.

Predsjednik
 mr. sc. Andrej Plenković, v. r.
### NN 53/2018 (8.6.2018.), Rješenje o imenovanju predsjednika Upravnog odbora Hrvatske agencije za malo gospodarstvo, inovacije i investicije

VLADA REPUBLIKE HRVATSKE

1049

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 17. stavaka 2. i 3. Zakona o poticanju razvoja malog gospodarstva (»Narodne novine«, br. 29/02, 63/07, 53/12, 56/13 i 121/16), Vlada Republike Hrvatske je na sjednici održanoj 30. svibnja 2018. godine donijela

RJEŠENJE

O IMENOVANJU PREDSJEDNIKA UPRAVNOG ODBORA HRVATSKE AGENCIJE ZA MALO GOSPODARSTVO, INOVACIJE I INVESTICIJE

Imenuje se DARKO HORVAT, ministar gospodarstva, poduzetništva i obrta, predsjednikom Upravnog odbora Hrvatske agencije za malo gospodarstvo, inovacije i investicije.

Klasa: 080-02/18-01/95
 Urbroj: 50301-15/07-18-01
 Zagreb, 30. svibnja 2018.

Predsjednik
 mr. sc. Andrej Plenković, v. r.
### NN 53/2018 (8.6.2018.), Rješenje o razrješenju predsjednice Upravnog odbora Hrvatske agencije za malo gospodarstvo, inovacije i investicije

VLADA REPUBLIKE HRVATSKE

1048

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 17. stavka 2. Zakona o poticanju razvoja malog gospodarstva (»Narodne novine«, br. 29/02, 63/07, 53/12, 56/13 i 121/16), Vlada Republike Hrvatske je na sjednici održanoj 30. svibnja 2018. godine donijela

RJEŠENJE

O RAZRJEŠENJU PREDSJEDNICE UPRAVNOG ODBORA HRVATSKE AGENCIJE ZA MALO GOSPODARSTVO, INOVACIJE I INVESTICIJE

Razrješuje se dr. sc. MARTINA DALIĆ dužnosti predsjednice Upravnog odbora Hrvatske agencije za malo gospodarstvo, inovacije i investicije.

Klasa: 080-02/18-02/57
 Urbroj: 50301-15/07-18-01
 Zagreb, 30. svibnja 2018.

Predsjednik
 mr. sc. Andrej Plenković, v. r.
### NN 53/2018 (8.6.2018.), Rješenje o imenovanju predsjednika Upravnog vijeća Agencije za investicije i konkurentnost

VLADA REPUBLIKE HRVATSKE

1047

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 6. stavaka 2. i 4. Zakona o osnivanju Agencije za investicije i konkurentnost (»Narodne novine«, br. 53/12, 56/13 i 152/14), Vlada Republike Hrvatske je na sjednici održanoj 30. svibnja 2018. godine donijela

RJEŠENJE

O IMENOVANJU PREDSJEDNIKA UPRAVNOG VIJEĆA AGENCIJE ZA INVESTICIJE I KONKURENTNOST

Imenuje se DARKO HORVAT, ministar gospodarstva, poduzetništva i obrta, predsjednikom Upravnog vijeća Agencije za investicije i konkurentnost, po položaju.

Klasa: 080-02/18-01/94
 Urbroj: 50301-15/07-18-01
 Zagreb, 30. svibnja 2018.

Predsjednik
 mr. sc. Andrej Plenković, v. r.
### NN 53/2018 (8.6.2018.), Rješenje o razrješenju predsjednice Upravnog vijeća Agencije za investicije i konkurentnost

VLADA REPUBLIKE HRVATSKE

1046

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 6. stavka 4. Zakona o osnivanju Agencije za investicije i konkurentnost (»Narodne novine«, br. 53/12, 56/13 i 152/14), Vlada Republike Hrvatske je na sjednici održanoj 30. svibnja 2018. godine donijela

RJEŠENJE

O RAZRJEŠENJU PREDSJEDNICE UPRAVNOG VIJEĆA AGENCIJE ZA INVESTICIJE I KONKURENTNOST

Razrješuje se dr. sc. MARTINA DALIĆ dužnosti predsjednice Upravnog vijeća Agencije za investicije i konkurentnost.

Klasa: 080-02/18-02/56
 Urbroj: 50301-15/07-18-01
 Zagreb, 30. svibnja 2018.

Predsjednik
 mr. sc. Andrej Plenković, v. r.
### NN 53/2018 (8.6.2018.), Rješenje o imenovanju članice Upravnog vijeća Zavoda za unapređivanje zaštite na radu

VLADA REPUBLIKE HRVATSKE

1045

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 85. stavka 2. točke 1. Zakona o zaštiti na radu (»Narodne novine«, br. 71/14, 118/14 i 154/14), Vlada Republike Hrvatske je na sjednici održanoj 30. svibnja 2018. godine donijela

RJEŠENJE

O IMENOVANJU ČLANICE UPRAVNOG VIJEĆA ZAVODA ZA UNAPREĐIVANJE ZAŠTITE NA RADU

Imenuje se KATA GOJEVIĆ članicom Upravnog vijeća Zavoda za unapređivanje zaštite na radu, na prijedlog ministra nadležnog za rad.

Klasa: 080-02/18-01/32
 Urbroj: 50301-15/07-18-02
 Zagreb, 30. svibnja 2018.

Predsjednik
 mr. sc. Andrej Plenković, v. r.
### NN 53/2018 (8.6.2018.), Rješenje o razrješenju članice Upravnog vijeća Zavoda za unapređivanje zaštite na radu

VLADA REPUBLIKE HRVATSKE

1044

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 85. stavka 2. točke 1. Zakona o zaštiti na radu (»Narodne novine«, br. 71/14, 118/14 i 154/14), Vlada Republike Hrvatske je na sjednici održanoj 30. svibnja 2018. godine donijela

RJEŠENJE

O RAZRJEŠENJU ČLANICE UPRAVNOG VIJEĆA ZAVODA ZA UNAPREĐIVANJE ZAŠTITE NA RADU

Razrješuje se MIRJANA STANIŠAK dužnosti članice Upravnog vijeća Zavoda za unapređivanje zaštite na radu, na koju je imenovana na prijedlog ministra nadležnog za rad.

Klasa: 080-02/18-02/20
 Urbroj: 50301-15/07-18-02
 Zagreb, 30. svibnja 2018.

Predsjednik
 mr. sc. Andrej Plenković, v. r.
### NN 53/2018 (8.6.2018.), Rješenje o imenovanju člana Stožera civilne zaštite Republike Hrvatske

VLADA REPUBLIKE HRVATSKE

1043

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 22. stavka 1. Zakona o sustavu civilne zaštite (»Narodne novine«, broj 82/15), Vlada Republike Hrvatske je na sjednici održanoj 30. svibnja 2018. godine donijela

RJEŠENJE

O IMENOVANJU ČLANA STOŽERA CIVILNE ZAŠTITE REPUBLIKE HRVATSKE

Imenuje se brigadni general KREŠO TUŠKAN članom Stožera civilne zaštite Republike Hrvatske, kao predstavnik Ministarstva obrane.

Klasa: 080-02/18-01/93
 Urbroj: 50301-15/07-18-02
 Zagreb, 30. svibnja 2018.

Predsjednik
 mr. sc. Andrej Plenković, v. r.
### NN 53/2018 (8.6.2018.), Rješenje o razrješenju člana Stožera civilne zaštite Republike Hrvatske

VLADA REPUBLIKE HRVATSKE

1042

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 22. stavka 1. Zakona o sustavu civilne zaštite (»Narodne novine«, broj 82/15), Vlada Republike Hrvatske je na sjednici održanoj 30. svibnja 2018. godine donijela

RJEŠENJE

O RAZRJEŠENJU ČLANA STOŽERA CIVILNE ZAŠTITE REPUBLIKE HRVATSKE

Razrješuje se dr. sc. TOMO RADIČEVIĆ dužnosti člana Stožera civilne zaštite Republike Hrvatske, na koju je imenovan kao predstavnik Ministarstva obrane.

Klasa: 080-02/18-02/55
 Urbroj: 50301-15/07-18-02
 Zagreb, 30. svibnja 2018.

Predsjednik
 mr. sc. Andrej Plenković, v. r.
### NN 53/2018 (8.6.2018.), Rješenje o imenovanju glavne tajnice Središnjeg državnog ureda za obnovu i stambeno zbrinjavanje

VLADA REPUBLIKE HRVATSKE

1041

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16), članka 47. stavka 3. Zakona o sustavu državne uprave (»Narodne novine«, br. 150/11, 12/13 – Odluka Ustavnog suda Republike Hrvatske, 93/16 i 104/16) i članka 74.a stavka 1. Zakona o državnim službenicima (»Narodne novine«, br. 92/05, 107/07, 27/08, 34/11, 49/11, 150/11, 34/12, 49/12 – pročišćeni tekst, 37/13, 38/13, 138/15 – Odluka Ustavnog suda Republike Hrvatske i 61/17), Vlada Republike Hrvatske je na sjednici održanoj 30. svibnja 2018. godine donijela

RJEŠENJE

O IMENOVANJU GLAVNE TAJNICE SREDIŠNJEG DRŽAVNOG UREDA ZA OBNOVU I
 STAMBENO ZBRINJAVANJE

Imenuje se BRANKICA ALUJEVIĆ GRGAS glavnom tajnicom Središnjeg državnog ureda za obnovu i stambeno zbrinjavanje, na razdoblje od četiri godine.

Klasa: UP/I 080-02/18-01/43
 Urbroj: 50301-15/07-18-02
 Zagreb, 30. svibnja 2018.

Predsjednik
 mr. sc. Andrej Plenković, v. r.
### NN 53/2018 (8.6.2018.), Pravilnik o izmjenama i dopunama Pravilnika o prometu robe vojne namjene, obrambenih proizvoda i nevojnih ubojnih sredstava

MINISTARSTVO GOSPODARSTVA, PODUZETNIŠTVA I OBRTA

1061

Na temelju članaka 7., 8., 9., 10., 15., 29., 33., 34., 53. stavak 4., 54., stavak 2., 56. stavak 4., 57. stavak 5. i 64. stavka 3. Zakona o nadzoru prometa robe vojne namjene i nevojnih ubojnih sredstava (»Narodne novine«, broj 80/13), ministar nadležan za gospodarstvo, donosi

PRAVILNIK

O IZMJENAMA I DOPUNAMA PRAVILNIKA O PROMETU ROBE VOJNE NAMJENE, OBRAMBENIH PROIZVODA I NEVOJNIH UBOJNIH SREDSTAVA

Članak 1.

U Pravilniku o prometu robe vojne namjene, obrambenih proizvoda i nevojnih ubojnih sredstava (»Narodne novine«, broj 104/13) u članku 7. točka 4. mijenja se i glasi:

» – potvrdu kojom pravna ili fizička osoba – obrtnik dokazuje da žiro račun preko kojeg posluje nije u blokadi 30 dana do dana zaprimanja zahtjeva,«.

Iza točke 4. dodaje se točka 5. koja glasi:

» – potvrdu kojom pravna ili fizička osoba – obrtnik dokazuje da nije kažnjavana posljednjih šest mjeseci,«.

Dosadašnje točke 5. i 6. postaju točke 6. i 7.

Članak 2.

U članku 16. stavku 1. točka 5. mijenja se i glasi:

» – potvrdu kojom pravna ili fizička osoba – obrtnik dokazuje da žiro račun preko kojeg posluje nije u blokadi 30 dana do dana zaprimanja zahtjeva,«.

Iza točke 5. dodaje se točka 6. koja glasi:

» – potvrdu kojom pravna ili fizička osoba – obrtnik dokazuje da nije kažnjavana posljednjih šest mjeseci,«.

Dosadašnje točke 6. i 7. postaju točke 7. i 8.

Članak 3.

U članku 22. stavku 3. točka 5. mijenja se i glasi:

» – potvrdu kojom pravna ili fizička osoba – obrtnik dokazuje da žiro račun preko kojeg posluje nije u blokadi 30 dana do dana zaprimanja zahtjeva,«.

Iza točke 5. dodaje se točka 6. koja glasi:

» – potvrdu kojom pravna ili fizička osoba – obrtnik dokazuje da nije kažnjavana posljednjih šest mjeseci,«.

Dosadašnje točke 6. i 7. postaju točke 7. i 8.

Članak 4.

U članku 24. stavku 3. točka 4. mijenja se i glasi:

» – potvrdu kojom pravna ili fizička osoba – obrtnik dokazuje da žiro račun preko kojeg posluje nije u blokadi 30 dana do dana zaprimanja zahtjeva,«.

Iza točke 4. dodaje se točka 5. koja glasi:

» – potvrdu kojom pravna ili fizička osoba – obrtnik dokazuje da nije kažnjavana posljednjih šest mjeseci,«.

Dosadašnje točke 5. i 6. postaju točke 6. i 7.

Članak 5.

Postupci započeti do dana stupanja na snagu ovoga Pravilnika, dovršit će se prema odredbama Pravilnika o prometu robe vojne namjene, obrambenih proizvoda i nevojnih ubojnih sredstava (»Narodne novine«, broj 104/13).

Članak 6.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/18-01/62

Urbroj: 526-05-01-01-02/3-18-1

Zagreb, 29. svibnja 2018.

Ministar
 Darko Horvat, v. r.
### NN 53/2018 (8.6.2018.), Odluka o izmjenama Odluke o utvrđivanju godišnje kvote dozvola za zapošljavanje stranaca za kalendarsku godinu 2018.

VLADA REPUBLIKE HRVATSKE

1040

Na temelju članka 74. Zakona o strancima (»Narodne novine«, br. 130/11, 74/13, 69/17 i 46/18), Vlada Republike Hrvatske je na sjednici održanoj 7. lipnja 2018. godine donijela

ODLUKU

O IZMJENAMA ODLUKE O UTVRĐIVANJU GODIŠNJE KVOTE DOZVOLA ZA ZAPOŠLJAVANJE STRANACA ZA KALENDARSKU GODINU 2018.

I.

U Odluci o utvrđivanju godišnje kvote dozvola za zapošljavanje stranaca za kalendarsku godinu 2018. (»Narodne novine«, broj 122/17), u točki I. broj: »31.000« zamjenjuje se brojem: »35.500«.

II.

U točki III. broj: »21.210« zamjenjuje se brojem: »24.210«.

U podtočki 3. TURIZAM I UGOSTITELJSTVO broj: »4.660« zamjenjuje se brojem: »7.660«.

III.

Točka IV. mijenja se i glasi:

»Uvažavajući stanje na tržištu rada, utvrđuje se godišnja kvota dozvola za sezonski rad koja iznosi 2.040 dozvola od kojih za sezonski rad u turizmu i ugostiteljstvu 1.000 dozvola, a u poljoprivredi i šumarstvu 1.040 dozvola.«.

IV.

Pregled potreba za zapošljavanje stranaca po djelatnostima i zanimanjima za 2018. godinu, koji je sastavni dio Odluke o utvrđivanju godišnje kvote dozvola za zapošljavanje stranaca za kalendarsku godinu 2018., mijenja se u djelatnostima Turizam i ugostiteljstvo te Poljoprivreda i šumarstvo, prema Pregledu potreba za zapošljavanje stranaca po djelatnostima i zanimanjima za 2018. godinu, koji je sastavni dio ove Odluke.

V.

Ova Odluka stupa na snagu prvoga dana od dana objave u »Narodnim novinama«.

Klasa: 022-03/18-04/147

Urbroj: 50301-25/14-18-2

Zagreb, 7. lipnja 2018.

Predsjednik
 mr. sc. Andrej Plenković, v. r.

PREGLED POTREBA ZA ZAPOŠLJAVANJE STRANACA PO DJELATNOSTIMA I ZANIMANJIMA ZA 2018. GODINU

|  |  |  |
| --- | --- | --- |
| DJELATNOST | NAZIV ZANIMANJA | Ukupno |
| Turizam i ugostiteljstvo | Turistički animator | 80 |
| Maser posebnih vrsti masaža | 100 |
| Kuhar internacionalne kuhinje | 300 |
| Kuhar | 400 |
| Turistički zastupnik | 50 |
| Instruktor ronjenja | 10 |
| Stručnjak za poduku mindfulness meditacije | 5 |
| Pomoćni radnik u turizmu (pomoćni kuhar, pomoćni konobar, čistač, sobar) | 6.715 |
| Sezonski rad do 6 mjeseci – Pomoćni radnik u turizmu (pomoćni kuhar, pomoćni konobar, čistač, sobar) | 1.000 |
| Ukupno: | | 8.660 |
| Poljoprivreda i šumarstvo | Pomoćni stočar i pastir | 35 |
| Rukovatelj teške šumske mehanizacije | 10 |
| Rukovatelj hidrauličnim cjepačem | 10 |
| Sjekač | 60 |
| Rukovatelj šumskim zglobnim traktorom | 30 |
| CNC operater | 100 |
| Samaraš | 10 |
| Rukovatelj šumskom žičarom | 5 |
| Sezonski rad do 90 dana – Berač plodova | 1.000 |
| Sezonski rad do 6 mjeseci – Cjepljar voćaka i vinove loze | 40 |
| Ukupno: | | 1.300 |
### NN 53/2018 (8.6.2018.), Odluka o davanju suglasnosti na Odluku Županijske skupštine Šibensko-kninske županije o izmjenama i dopunama Odluke o koncesiji na pomorskom dobru u svrhu gospodarskog korištenja luke posebne namjene – brodogradilišta u Betini

VLADA REPUBLIKE HRVATSKE

1038

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14 i 93/16), a u vezi s člankom 22. stavkom 1. Zakona o pomorskom dobru i morskim lukama (»Narodne novine«, br. 158/03, 100/04, 141/06, 38/09, 123/11 – Odluka Ustavnog suda Republike Hrvatske i 56/16), Vlada Republike Hrvatske je na sjednici održanoj 7. lipnja 2018. godine donijela

ODLUKU

O DAVANJU SUGLASNOSTI NA ODLUKU ŽUPANIJSKE SKUPŠTINE ŠIBENSKO-KNINSKE ŽUPANIJE O IZMJENAMA I DOPUNAMA ODLUKE O KONCESIJI NA POMORSKOM DOBRU U SVRHU GOSPODARSKOG KORIŠTENJA LUKE POSEBNE NAMJENE – BRODOGRADILIŠTA U BETINI

I.

Daje se suglasnost na Odluku o izmjenama i dopunama Odluke o koncesiji na pomorskom dobru u svrhu gospodarskog korištenja luke posebne namjene – brodogradilišta u Betini, klase: 934-04/17-01/32, urbroja: 2182/1-01-17-1, koju je donijela Županijska skupština Šibensko-kninske županije na sjednici održanoj 5. prosinca 2017. godine, a kojom se za koncesiju dodijeljenu trgovačkom društvu Brodogradilište i marina d.o.o. iz Betine povećava površina pomorskog dobra danog u koncesiju, produžuje rok trajanja koncesije za dodatnih osam godina, zaključno do 30. ožujka 2029. godine, povećava koncesijska naknada u produženom razdoblju korištenja koncesije i iskazuju lomne točke lučkog područja u službenom HTRS96/TM koordinatnom sustavu.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/18-04/131

Urbroj: 50301-27/20-18-2

Zagreb, 7. lipnja 2018.

Predsjednik
 mr. sc. Andrej Plenković, v. r.
### NN 53/2018 (8.6.2018.), Odluka o davanju suglasnosti na Odluku Županijske skupštine Primorsko-goranske županije o produženju roka trajanja koncesije za dizanje i spuštanje plovila na pomorskom dobru, Grad Crikvenica

VLADA REPUBLIKE HRVATSKE

1037

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14 i 93/16), a u vezi s člankom 22. stavkom 1. Zakona o pomorskom dobru i morskim lukama (»Narodne novine«, br. 158/03, 100/04, 141/06, 38/09, 123/11 – Odluka Ustavnog suda Republike Hrvatske i 56/16), Vlada Republike Hrvatske je na sjednici održanoj 7. lipnja 2018. godine donijela

ODLUKU

O DAVANJU SUGLASNOSTI NA ODLUKU ŽUPANIJSKE SKUPŠTINE PRIMORSKO-GORANSKE ŽUPANIJE O PRODUŽENJU ROKA TRAJANJA KONCESIJE ZA DIZANJE I SPUŠTANJE PLOVILA NA POMORSKOM DOBRU, GRAD CRIKVENICA

I.

Daje se suglasnost na Odluku o produženju roka trajanja koncesije za dizanje i spuštanje plovila na pomorskom dobru, Grad Crikvenica, klase: 021-04/18-01/1, urbroja: 2710/1-01-01/4-18-58, koju je donijela Županijska skupština Primorsko-goranske županije na sjednici održanoj 22. veljače 2018. godine, a kojom se za koncesiju dodijeljenu Damiru i Robertu Gašparoviću, suvlasnicima obrta Brodomehanika iz Crikvenice, produžuje rok trajanja koncesije do 1. veljače 2023. godine, odnosno do dana zaključenja ugovora o koncesiji s odabranim ponuditeljem na predstojećem javnom natječaju za dodjelu koncesije na pomorskom dobru u svrhu izgradnje i gospodarskog korištenja luke posebne namjene – luke nautičkog turizma Crikvenica.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/18-04/121

Urbroj: 50301-27/20-18-2

Zagreb, 7. lipnja 2018.

Predsjednik
 mr. sc. Andrej Plenković, v. r.
### NN 53/2018 (8.6.2018.), Odluka o izmjeni Odluke o koncesiji pomorskog dobra u svrhu posebne upotrebe luke posebne namjene – industrijske luke Stinice

VLADA REPUBLIKE HRVATSKE

1039

Na temelju članka 19. stavka 2. i članka 80. stavka 4. Zakona o pomorskom dobru i morskim lukama (»Narodne novine«, br. 158/03, 100/04, 141/06, 38/09, 123/11 – Odluka Ustavnog suda Republike Hrvatske i 56/16), Vlada Republike Hrvatske je na sjednici održanoj 7. lipnja 2018. godine donijela

ODLUKU

O IZMJENI ODLUKE O KONCESIJI POMORSKOG DOBRA U SVRHU POSEBNE UPOTREBE LUKE POSEBNE NAMJENE – INDUSTRIJSKE LUKE STINICE

I.

U Odluci o koncesiji pomorskog dobra u svrhu posebne upotrebe luke posebne namjene – industrijske luke Stinice (»Narodne novine«, broj 132/14), u točki III. stavku 2. riječ: »četiri« zamjenjuje se riječju: »osam«.

II.

Na temelju ove Odluke ovlašćuje se ministar mora, prometa i infrastrukture da sklopi dodatak br. 1. Ugovoru o koncesiji u roku od 90 dana od dana objave ove Odluke u »Narodnim novinama«.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/18-04/122

Urbroj: 50301-27/20-18-2

Zagreb, 7. lipnja 2018.

Predsjednik
 mr. sc. Andrej Plenković, v. r.
### NN 54/2018 (13.6.2018.), Rješenje o verifikaciji i dodjeli naziva »Referentni centar Ministarstva zdravstva za tumore prostate« Klinici za urologiju Kliničkog bolničkog centra »Sestre milosrdnice«, Zagreb

MINISTARSTVO ZDRAVSTVA

1082

Ministar zdravstva na temelju članka 112. stavka 2. Zakona o zdravstvenoj zaštiti (»Narodne novine« broj 150/08, 71/10, 139/10, 22/11, 84/11, 12/12, 35/12, 70/12, 82/13, 159/13, 22/14, 154/14, 70/16 i 131/17) na prijedlog Nacionalnog zdravstvenog vijeća Ministarstva zdravstva te na temelju odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Klinici za urologiju Kliničkog bolničkog centra »Sestre milosrdnice«, Zagreb, verificira se i dodjeljuje naziv »Referentni centar Ministarstva zdravstva za tumore prostate« na vrijeme od pet godina.

2. Klinika za urologiju Kliničkog bolničkog centra »Sestre milosrdnice«, Zagreb, dužna je do isteka pet godina od donošenja rješenja o dodjeli odnosno obnovi naziva podnijeti zahtjev za obnovu naziva »Referentni centar Ministarstva zdravstva za tumore prostate«.

3. »Referentni centar Ministarstva zdravstva za tumore prostate« Klinike za urologiju Kliničkog bolničkog centra »Sestre milosrdnice«, Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/17-01/28
 Urbroj: 534-03-2-2/7-18-16
 Zagreb, 17. svibnja 2018.

Ministar
 prof. dr. sc. Milan Kujundžić, dr. med., v. r.
### NN 54/2018 (13.6.2018.), Rješenje o verifikaciji i dodjeli naziva »Referentni centar Ministarstva zdravstva za dermatološku onkologiju« Klinici za dermatovenerologiju Kliničkog bolničkog centra Zagreb

MINISTARSTVO ZDRAVSTVA

1084

Ministar zdravstva na temelju članka 112. stavka 2. Zakona o zdravstvenoj zaštiti (»Narodne novine« broj 150/08, 71/10, 139/10, 22/11, 84/11, 12/12, 35/12, 70/12, 82/13, 159/13, 22/14, 154/14 i 70/16) na prijedlog Nacionalnog zdravstvenog vijeća Ministarstva zdravstva te na temelju odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Klinici za dermatovenerologiju Kliničkog bolničkog centra Zagreb, verificira se i dodjeljuje naziv »Referentni centar Ministarstva zdravstva za dermatološku onkologiju« na vrijeme od pet godina.

2. Klinika za dermatovenerologiju Kliničkog bolničkog centra Zagreb, dužna je do isteka pet godina od donošenja rješenja o dodjeli odnosno obnovi naziva podnijeti zahtjev za obnovu naziva »Referentni centar Ministarstva zdravstva za dermatološku onkologiju«.

3. »Referentni centar Ministarstva zdravstva za dermatološku onkologiju« Klinike za dermatovenerologiju Kliničkog bolničkog centra Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/18-01/02
 Urbroj: 534-03-2-2/7-18-14
 Zagreb, 17. svibnja 2018.

Ministar
 prof. dr. sc. Milan Kujundžić, dr. med., v. r.
### NN 54/2018 (13.6.2018.), Rješenje o verifikaciji i dodjeli naziva »Referentni centar Ministarstva zdravstva za ovisnosti o drogama« Klinici za psihijatriju Kliničkog bolničkog centra »Sestre milosrdnice«, Zagreb

MINISTARSTVO ZDRAVSTVA

1083

Ministar zdravstva na temelju članka 112. stavka 2. Zakona o zdravstvenoj zaštiti (»Narodne novine« broj 150/08, 71/10, 139/10, 22/11, 84/11, 12/12, 35/12, 70/12, 82/13, 159/13, 22/14, 154/14, 70/16 i 131/17) na prijedlog Nacionalnog zdravstvenog vijeća Ministarstva zdravstva te na temelju odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Klinici za psihijatriju Kliničkog bolničkog centra »Sestre milosrdnice«, Zagreb, verificira se i dodjeljuje naziv »Referentni centar Ministarstva zdravstva za ovisnosti o drogama« na vrijeme od pet godina.

2. Klinika za psihijatriju Kliničkog bolničkog centra »Sestre milosrdnice«, Zagreb, dužna je do isteka pet godina od donošenja rješenja o dodjeli odnosno obnovi naziva podnijeti zahtjev za obnovu naziva »Referentni centar Ministarstva zdravstva za ovisnosti o drogama«.

3. »Referentni centar Ministarstva zdravstva za ovisnosti o drogama« Klinike za psihijatriju Kliničkog bolničkog centra »Sestre milosrdnice«, Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/17-01/21
 Urbroj: 534-03-2-2/7-18-20
 Zagreb, 17. svibnja 2018.

Ministar
 prof. dr. sc. Milan Kujundžić, dr. med., v. r.